Ağstafa Hava Limanı

Ağstafa Hava Limanı — Azərbaycan Respublikasının Ağstafa rayonunda yerləşən fəaliyyətini dayandırmış mülki hava limanıdır. 1970-1991-ci illərdə də fəaliyyət göstərmiş hava limanı əsasən Bakı istiqaməti üzrə uçuşların(Bakı-Ağstafa, Bakı-Ağstafa-Gəncə, Ağstafa-Sumqayıt və s.) yerinə yetirildiyi aerodrom olmaqla yanaşı, paytaxtdan ən uzaq hava limanlarından biri sayılırdı. SSRİ zamanında ən çox istifadə edilən, yaxın məsafəli uçuşlar üçün məsləhətli təyyarələrdən olan və təxminən 40-50 nəfərlik sərnişin tutumuna malik Yakovlev Yak-40 və Antonov An-24, bundan əlavə də həmin ərazilərdə, əkin sahələrində yenə SSRİ-də çox istifadə edilən Antonov An-2 Kukuruznik təyyarələrinin geniş istifadə edildiyi hava limanı idi. Bağlanma səbəbi 1990-1994 hadisələri zamanı Ermənistanın Azərbaycan üzərindəki təhdidkar davranışları olaraq qeyd edilir. Ağstafa Rayonu Ermənistanla şərti dövlət sərhəddində yerləşdiyi üçün, hava limanının da ciddi təhlükələrə səbəb olacağı düşünülürdü. 

 İstinadlar 

Kateqoriya:Azərbaycan hava limanları